ਸੁਜਾਇਥ ਅਲੀ
ਸੁਜਾਇਥ ਅਲੀ (ਜਨਮ 30 ਜਨਵਰੀ 1980) ਇੱਕ ਸਾਫਟਵੇਅਰ ਡਿਵੈਲਪਮੈਂਟ ਇੰਜੀਨੀਅਰ ਅਤੇ ਇੰਟਰਨੈੱਟ ਉਦਯੋਗਪਤੀ ਹੈ। 2013 ਵਿੱਚ, ਉਸ ਨੇ ਔਰਤਾਂ ਦੇ ਫੈਸ਼ਨ ਲਈ ਇੱਕ ਔਨਲਾਈਨ ਬਾਜ਼ਾਰ, ਵੂਨੀਕ ਦੀ ਸਹਿ ਸਥਾਪਨਾ ਕੀਤੀ। ਉਹ ਕੰਪਨੀ ਦਾ ਮੌਹੂਦਾ ਸੀ ਈ ਓ ਹੈ।

ਮੁੱਢਲਾ ਜੀਵਨ
ਅਲੀ ਦਾ ਜਨਮ ਪੋਲਚੀ ਤਮਿਲ਼ ਨਾਡੂ ਵਿਖੇ ਹੋਇਆ ਸੀ। ਉਸਦੇ ਮੈਪਕੋ ਸ਼ਲੈਨਕ ਇੰਜੀਨੀਅਰਿੰਗ ਕਾਲਜ ਤੋਂ ਬੈਚਲਰ ਆਫ਼ ਇੰਜੀਨੀਅਰਿੰਗ ਦੀ ਡਿਗਰੀ ਪ੍ਰਾਪਤ ਕੀਤੀ ਅਤੇ ਫਿਰ ਇੰਡੀਅਨ ਸਕੂਲ ਆਫ ਬਿਜਨਸ, ਹੈਦਰਾਬਾਦ ਤੋਂ ਐਮ.ਬੀ.ਏ. ਕੀਤੀ।

ਅਲੀ ਦਾ ਵਿਆਹ ਸੁਨੀਮਾਹ ਫਾਤਿਮਾ ਨਾਲ ਹੋਇਆ ਹੈ। ਉਹ ਇੱਕ ਡੈਂਟਿਸਟ ਹੈ।

ਮੁੱਢਲਾ ਕਰੀਅਰ
ਅਲੀ ਨੇ ਚੇਨਈ ਦੀ ਆਈਨਟਿਕਸ ਟੈਕਨੋਲੋਜੀਜ਼ ਕੰਪਨੀ ਦੇ ਸੀਨੀਅਰ ਸਾਫਟਵੇਅਰ ਡਿਵੈਲਪਮੈਂਟ ਇੰਜੀਨੀਅਰ ਦੇ ਤੌਰ ਤੇ ਆਪਣਾ ਕਰੀਅਰ ਸ਼ੁਰੂ ਕੀਤਾ। ਵੂਨੀਕ ਸ਼ੁਰੂ ਕਰਨ ਤੋਂ ਪਹਿਲਾਂ, ਅਲੀ ਵੀਜ਼ਾ ਇੰਕ ਕੰਪਨੀ ਵਿੱਚ ਵੀਜ਼ਾ ਚੈੱਕਆਉਟ ਮਰਚੈਂਟ ਪ੍ਰੋਗਰਾਮ ਦੇ ਮੁਖੀ ਸਨ। ਵੀਜ਼ਾ ਇੰਕ 'ਤੇ ਆਪਣੇ ਕਾਰਜਕਾਲ ਤੋਂ ਪਹਿਲਾਂ, ਉਸਨੇ ਐਮਾਜ਼ਾਨ ਕੰਪਨੀ ਦੇ ਸੀਨੀਅਰ ਪ੍ਰੋਜੈਕਟ ਮੈਨੇਜਰ ਵਜੋਂ 7 ਸਾਲ ਕੰਮ ਕੀਤਾ।

ਵੂਨੀਕ
2013 ਵਿੱਚ ਵੂਨੀਕ ਦੀ ਸ਼ੁਰੂਆਤ ਹੋਈ ਸੀ। ਇਸ ਸਮੇਂ, ਆਰਥਿਕਤਾ ਇੱਕ ਅਨਿਸ਼ਚਿਤ ਕਾਰੋਬਾਰੀ ਨਜ਼ਰੀਏ ਨਾਲ ਅਸਥਿਰ ਸੀ, ਹਾਲਾਂਕਿ, ਅਲੀ ਅਤੇ ਉਸ ਦੇ ਸਾਥੀ ਨਵਨੇਤਾ ਕ੍ਰਿਸ਼ਨਨ ਨੇ ਆਪਣੇ ਈ-ਕਾਮਰਸ ਵਿਚਾਰਾਂ ਵਿੱਚ ਵਿਸ਼ਵਾਸ ਜਤਾਇਆ।

ਅਲੀ ਨੇ 10 ਹੋਰ ਉਦਮੀਆਂ ਨਾਲ ਬਲੂਮਬਰਗ ਇੰਡੀਆ ਦੇ 'ਦਿ ਪਿੱਚ 3.0' ਵਿੱਚ ਹਿੱਸਾ ਲਿਆ। ਉਸ ਨੂੰ ਵਿਜੇਤਾ ਐਲਾਨਿਆ ਗਿਆ ਜਿਸ ਦੇ ਫਲਸਰੂਪ ਉਸਨੂੰ ਸੀਡਫੰਡ ਤੋਂ 2.5 ਕਰੋੜ ਦਾ ਫੰਡ ਮਿਲਿਆ।

ਹਵਾਲੇ

ਜਨਮ 1980
ਜ਼ਿੰਦਾ ਲੋਕ
ਸਾਫਟਵੇਅਰ ਇੰਜੀਨੀਅਰ